b"\n_START_ARTICLE_\nVi\xc3\xa0zniki\n_START_SECTION_\nHist\xc3\xb2ria\n_START_PARAGRAPH_\nL'altura estrat\xc3\xa8gica que domina el riu Kliazma, on es troba Vi\xc3\xa0zniki, \xc3\xa9s d'una gran import\xc3\xa0ncia per a la defensa de la capital medieval russa, Vlad\xc3\xadmir. S'hi va construir una fortalesa el segle XII, probablement la d\xc3\xa8cada del 1130. Es trobava a mig cam\xc3\xad entre el port m\xc3\xa9s proper al Kliazma, Starodub-na-Kliazme, i Gorokhovets._NEWLINE_Despr\xc3\xa9s que els mongols destru\xc3\xafssin la fortalesa el segle XIII, Iaropoltx \xc3\xa9s citada al tractat del 1389 entre Basili I i el seu oncle Vlad\xc3\xadmir el Valent. Segons el cens de 1672, Iaropoltx tenia 133 habitants. Destru\xc3\xafda durant un incendi el 1703, va passar a estar dominada pels mercaders de Vi\xc3\xa0zniki. Finalment, el 1778 Vi\xc3\xa0zniki va rebre l'estatus de ciutat."